สวัสดีค่ะ ก่อนเป็น ปจด.จะมานานมากประมาณ20วัน แล้วก็หายไป1เดือน แล้วก้อเป็นอีก20วัน หลังจากนั้นก้อเป็นปจดกระปริบกระปรอย คือมีมาทุกแต่วันละนิดเดียว มีสีคล้ำ เป็นมาแบบนี้มา1เดือนแล้ว สาเหตุมากจากอะไรค่ะ
สวัสดีค่ะ อาการเลือดออกกระปริดกระปรอยดังกล่าวมา น่าจะเป็นเลือดจากสาเหตุอื่นที่ไม่ใช่ประจำเดือน เช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ เช่นภาวะไข่ไม่ตก มีถุงน้ำรังไข่ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์